Uredba Komisije (ES) št. 1360/2003

z dne 31. julija 2003

o odstopanju od Uredbe (ES) št. 2316/1999 glede uporabe zemljišč v prahi v nekaterih regijah Skupnosti za tržno leto 2003/04

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1251/1999 z dne 17. maja 1999 o uvedbi sistema podpore za pridelovalce določenih poljščin [1], kakor je bila nazadnje spremenjena z Uredbo (ES) št. 1038/2001 [2] in zlasti člena 9 Uredbe,

ob upoštevanju naslednjega:

(1) Uredba Komisije (ES) št. 2316/1999 z dne 22. oktobra 1999 o podrobnih pravilih za uporabo Uredbe Sveta (ES) št. 1251/1999 o uvedbi sistema podpore za pridelovalce določenih poljščin [3], kakor je bila nazadnje spremenjena z Uredbo (ES) št. 1035/2003 [4], določa pogoje, pod katerimi se dodelijo plačila na površino za določene poljščine. V skladu s členom 19(2) in (3) Uredbe (ES) št. 2316/1999 morajo površine v prahi ostati nespremenjene najpozneje od 15. januarja in najmanj do 31. avgusta in se ne smejo, če ni drugače določeno, uporabljati za kmetijsko proizvodnjo ali pridobitne namene.

(2) V zadnjih mesecih je določene regije v Skupnosti prizadela huda suša, ki je močno vplivala na oskrbo krme in izpostavila rejce večji izgubi dohodka, ker so morali prodati svojo živino, če običajna krma ni bila zagotovljena.

(3) Zato je zaželeno, da se pred jesenjo prostorsko opredelijo dodatne krajevne oskrbe živalske krme.

(4) Uvesti je torej treba odstopanje od Uredbe (ES) št. 2316/1999, s katerim se v prizadetih regijah dovoli uporaba zemljišč v prahi, namenjenih pridelavi poljščin, za živalsko krmo pred potekom obdobja prahe, hkrati pa se predvidi ukrepe, s katerimi se izključi kakršna koli pridobitna uporaba takih zemljišč.

(5) Ukrepi v tej uredbi so skladni z mnenjem Upravljalnega odbora za žita –

SPREJELA NASLEDNJO UREDBO:

Člen 1

1. Z odstopanjem od člena 19(2) in (3) Uredbe (ES) št. 2316/1999 se zemljišča, označena kot praha, v regijah Skupnosti, naštetih v Prilogi k tej uredbi, lahko uporabijo v letu 2003/2004 za živalsko krmo.

2. Zadevne države članice sprejmejo vse potrebne ukrepe, s katerimi se zagotovi nepridobitni značaj zemljišč v prahi iz odstavka 1, zlasti izključitev proizvodov, pridelanih na takih zemljiščih, iz dogovorov o pomoči za posušeno krmo, predvidenih v Uredbi Sveta (ES) št. 603/95 [5].

Člen 2

Ta uredba začne veljati na dan objave v Uradnem listu Evropske unije.

Uporablja se od 4. julija 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 31. julija 2003

Za Komisijo

Franz Fischler

Član Komisije

[1] UL L 160, 26.6.1999, str. 1.

[2] UL L 145, 31.5.2001, str. 16.

[3] UL L 280, 30.10.1999, str. 43.

[4] UL L 150, 18.6.2003, str. 24.

[5] UL L 63, 21.3.1995, str. 1.

--------------------------------------------------

PRILOGA

Nemčija (celotno področje naslednjih dežel – "Länder"): | Bavarska Baden Württemberg Berlin Brandenburg Bremen Hessen Mecklenburg–Zahodna Pomerania Spodnja Saška Porenje–Palatinate Posarje Saška Saška-Anhalt Turingija |

Avstrija | Burgenland (celotno območje zvezne dežele) Koroška (politični okrožji: Völkermarkt, Wolfsberg) Spodnja Avstrija (celotno območje zvezne dežele) Zgornja Avstrija (celotno območje zvezne dežele) Štajerska (politična okrožja: Deutschlandsberg, Fürstenfeld, Feldbach, Gradec, Umgebung, Hartberg, Judenburg, Knittelfeld, Leoben, Lipnica, Bad Radkersburg, Voitsberg, Weiz) Salzburg: Salzburg Umgebung (Flachgau) Dunaj (celotno območje zvezne dežele) |

Italija | celotno območje države, razen Trentina |

Francija (naslednji departmaji): | Ain Allier Ardèche Ardennes Aveyron Cantal Charente Charente Maritime Cher Côte d'Or Doubs Drôme Eure et Loir Garonne Haute Gers Île-et-Vilaine Indre Indre-et-Loire Isère Jura Landes Loir-et-Cher Loire Loire Haute Loire-Atlantique Loiret Lot Lot et Garonne Lozère Maine et Loire Marne Haute Mayenne Meurthe et Moselle Meuse Morbihan Moselle Nièvre Puy de Dôme Rhin Bas Rhin Haut Rhône Saône et Loire Saône Haute Sarthe Savoie Savoie Haute Sèvres Deux Tarn Tarn et Garonne Territoire de Belfort Vendée Vienne Vosges Yonne |

--------------------------------------------------